Otavo

eta|maldekstra|250px|Konstruaĵo de kanada parlamentejo
Otavo (angle kaj ) estas la ĉefurbo de Kanado. Ĝi situas ĉe la kunfluejo de la Rivero Otavo kaj la Rivero Rideau. La Nacia Parlamento kaj multaj naciaj muzeoj, inter ili la Nacia Galerio, troviĝas en Otavo. (La Kanada Muzeo de Historio, antaŭe nomata "La Muzeo de la Civilizacio", troviĝas trans la rivero, en Gatineau, Kebekio). La ĉefaj dungantoj estas la Kanada federacia registaro kaj ne-registaraj alt-teknologiaj kompanioj.

Otavo kune kun Gatineau troviĝas en la Nacia Ĉefurba Regiono.

 Historio 
Post la Milito de 1812 inter la Britoj kaj la Usonanoj, la Britoj kaj la Kanadanoj decidis konstrui kanalon inter la Rivero Rideau kaj la urbo Kingston ĉe la Lago Ontario por eviti la minacon de Usono en la Rivero Sankt-Laŭrenco. En 1832, urbeto konstruiĝis ĉe la kanalo kaj la Rivero Otavo. La urbeto nomiĝis Bytown por honori la generalon BY. En 1855, la urbo ricevis la nomon Otavo, nomo de tribo indiĝena (Otavoj).

En 1857, Reĝino Viktorino nomis Otavon la ĉefurbo de Supra Kanado (Ontario) kaj Malsupra Kanado (Kebekio). Poste, Otavo restis la ĉefurbo de la konfederacio. En 1937, la franca arkitekto Jacques Gréber beligis la centron de la moderna kanada ĉefurbo.

 Vidindaĵoj 
La Otava Verdozono (angle Greenbelt, france Ceinture de verdure de la capitale nationale) estas parko kaj arbara areo kun areo de 203.5 km², ĉirkaŭanta la iaman teritorion de historia Otavo antaŭ ĝia fuzio kun la Kantono Carleton en 2001. Temas pri protekta areo kie la eblecoj por konstrui novajn konstruaĵojn kaj iajn strukturojn estas strikte limigitaj. Notindas ke ĝi estas la plej granda publike posedata verdan zonon en la mondo.

 Kanada Muzeo de Milito
 Kanada Muzeo de Naturo
 Nacia Galerio de Kanado
 Rifuĝejo kaj Skulptaĵa Parko Humanics
 Kastelo Laurier

 Servoj 
 Biblioteko kaj Arkivoj de Kanado
 Instituto por Oficialaj Lingvoj kaj Dulingvismo
 Universitato de Otavo
 Universitato Carleton

 Ekonomio 
 Shopify estas kanada kompanio por e-komerca programaro, bazita sur la pago de monataj abonkotizoj, por funkciigi retbutikon en la Interreto. La firmao, bazita en Otavo, evoluigas retan komputilan programon por podetalaj vendejoj kaj vendpunktosistemoj.

 Transporto 
La Internacia Flughaveno Otavo Macdonald-Cartier (angle Ottawa Macdonald–Cartier International Airport, france Aéroport international Macdonald-Cartier d'Ottawa; IATA : YOW, ICAO : CYOW) estas internacia flughaveno situanta proksimume 10 km de la centro de Otavo. Mezurite per la nombro da pasaĝeroj, la flughaveno estas la sesa plej granda en Kanado.

 Bildaro 

 Esperanto-movado 
Ekzistas Esperanto-Rondo de Otavo. Delegito de UEA estas nun Yves Bellefeuille.

 Vidu ankaŭ 
 O-Train

 Eksteraj ligiloj 
 Esperanto-Rondo de Otavo

Kategorio:Urboj en Ontario
Kategorio:Urboj de Kanado
Kategorio:Ĉefurboj de Ameriko